ללדין

ללדין הייתה להקת בנות ישראלית שפעלה בשנת 1994.

היסטוריה
הלהקה הוקמה בידי המפיקים יאיר שדה וגרי ולודבסקי, ושמה הורכב משילוב שמותיהן הפרטיים של שלוש חברותיה – לימור עזרא, לימור עופר ודינה אברג'יל. אלבום הבכורה של הלהקה שנקרא "הלילה" זכה להצלחה רבה, והשיר הבולט בו היה "יעקב" שהושמע ברשתות הרדיו ושילב בו באופן חריג לתקופתו, מוזיקת פופ אלקטרונית. שיר נוסף שהצליח היה "מי אם לא אנחנו". כמו כן, באלבום הופיעה גם גרסה עברית לשיר "Love Child" של הסופרימס, אשר הופיעה בסרט סטריפטיז שנתיים לאחר מכן. 

למרות הצלחת האלבום, החלו חילוקי דעות בין הרכב הלהקה ומפיקיה יאיר שדה וגרי ולודבסקי, שלבסוף הביאו לפירוק הלהקה.

ב-1995 ביצעו חברות הלהקה קולות רקע בשיר "להתראות נעורים שלום אהבה" בביצוע להקת "משינה" מהאלבום באותו השם "להתראות נעורים שלום אהבה" שיצא באותה השנה.

לאחר התפרקות הלהקה לימור עזרא הקימה יחד עם הזמרת גלית ויצמן את צמד "גולדה". הצמד הוציא אלבום שכלל גרסה לשיר "הוא לא כל כך חכם" של להקת הנח"ל ואת הלהיט "רטובה", אך לא זכה להצלחה.

קישורים חיצוניים

 
 שיר אחד - יעקב | ללדין, פודקאסט כאן 11, 5 בספטמבר 2022 (צד ב')

להקות פופ ישראליות
להקות בנות ישראליות
שלישיות מוזיקליות ישראליות